cyanic-selkie/wikianc huggingface dataset:
জাতীয় পরিকল্পনা ও উন্নয়ন একাডেমি
পরিচালনা পর্ষদ
জাতীয় পরিকল্পনা ও উন্নয়ন একাডেমির নীতিনির্ধারণ, সুষ্ঠু কার্য পরিচালনা ও নিয়ন্ত্রণের জন্য গণপ্রজাতন্ত্রী বাংলাদেশ সরকার ১৫ সদস্য বিশিষ্ট একটি বোর্ড অব গভর্নরস গঠন করে দিয়েছেন। পরিকল্পনা মন্ত্রণালয়ের দায়িত্বে নিয়োজিত মাননীয় মন্ত্রী/ প্রতিমন্ত্রী উক্ত বোর্ডের চেয়ারম্যান। বোর্ডের অন্যান্য সদস্য হলেনঃ (১) সচিব, পরিকল্পনা বিভাগ, পরিকল্পনা মন্ত্রণালয়, শেরে বাংলা নগর, ঢাকা -ভাইস চেয়ারম্যান। (২) সচিব, অর্থনৈতিক সম্পর্ক বিভাগ, অর্থ মন্ত্রণালয়, শেরে বাংলা নগর, ঢাকা - সদস্য। (৩) সচিব, শিক্ষা মন্ত্রণালয়, বাংলাদেশ সচিবালয়, ঢাকা -সদস্য। (৪) সচিব, অর্থ বিভাগ, অর্থ মন্ত্রণালয়, বাংলাদেশ সচিবালয়, ঢাকা -সদস্য। (৫) সচিব, বাস্তবায়ন পরিবীক্ষণ ও মূল্যায়ন বিভাগ, পরিকল্পনা মন্ত্রণালয়, শেরে বাংলা নগর, ঢাকা -সদস্য। (৬) রেক্টর, বাংলাদেশ লোক প্রশাসন প্রশিক্ষণ কেন্দ্র, সাভার, ঢাকা -সদস্য। (৭) সদস্য-সচিব, জাতীয় প্রশিক্ষণ কাউন্সিল ও অতিরিক্ত সচিব, জনপ্রশাসন মন্ত্রণালয় -সদস্য। (৮) সভাপতি, দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি, মতিঝিল, ঢাকা -সদস্য। (৯) মহাপরিচালক, বাংলাদেশ ইনস্টিটিউট অফ ম্যানেজমেন্ট (বিআইএম), সোবহানবাগ, ঢাকা -সদস্য। (১০) চেয়ারম্যান, অর্থনীতি বিভাগ, ঢাকা বিশ্ববিদ্যালয়, ঢাকা -সদস্য। (১১) পরিচালক, আই বি এ, ঢাকা বিশ্ববিদ্যালয়, ঢাকা -সদস্য। (১২) প্রেসিডেন্ট, দি ইনস্টিটিউট অব চার্টার্ড একাউন্টেন্টস অব বাংলাদেশ, কাওরান বাজার, ঢাকা -সদস্য। (১৩) মহাপরিচালক, বাংলাদেশ উন্নয়ন গবেষণা প্রতিষ্ঠান, আগারগাঁও, ঢাকা -সদস্য। (১৪) মহাপরিচালক, জাতীয় পরিকল্পনা ও উন্নয়ন একাডেমী, নীলক্ষেত, ঢাকা -সদস্য- সচিব।
প্রশিক্ষণ কোর্সসমূহ
প্রশিক্ষণ একাডেমির প্রধান কাজ। এনএপিডি ১৯৮১ সন হতে জুন, ২০১৫ পর্যন্ত বিভিন্ন পর্যায়ের প্রায় ৩২৬৯১ জন কর্মকর্তাকে প্রশিক্ষণ প্রদান করেছে। একাডেমি তিন ধরনের কোর্স পরিচালনা করে থাকে। দিবাকালীন কোর্স যা সকাল ৯:০০ টা থেকে বিকাল ৫:০০ টা পর্যন্ত অনুষ্ঠিত হয়ে থাকে। সান্ধ্যকালীন কোর্স যা সন্ধ্যা ৬:০০ টা থেকে রাত ৮:০০ পর্সন্ত অনুষ্ঠিত হয়ে থাকে। এছাড়া অনুরোধ কোর্স বিভিন্ন প্রতিষ্ঠানের অনুরোধে এনএপিডি বাস্তবায়ন করে থাকে।
গ্রন্থাগার
জাতীয় পরিকল্পনা ও উন্নয়ন একাডেমির প্রশিক্ষণ ও গবেষণা কার্যক্রমের সহায়ক শাখা হিসেবে গ্রন্থাগারটি ১৯৮১ সন থেকে অত্যন্ত  গুরূত্বপূর্ণ  ভূমিকা  পালন করে আসছে। গ্রন্থাগারে সাম্প্রতিক প্রকাশিত দেশী-বিদেশী উন্নয়ন বিষয়ক বই, জার্নাল/রিপোর্ট, গবেষণা  প্রতিবেদনসহ অন্যান্য  তথ্য  সংগ্রহ ও সংরক্ষণ করা হয়।  একাডেমির প্রশাসনিক ভবনের  ৫ম তলার  উত্তর পার্শ্বে  লাইব্রেরীর অবস্থান। বর্তমানে লাইব্রেরীতে যাবতীয় বইয়ের সংখ্যা প্রায় ১৫ হাজার।
দ্য লাইট অফ এশিয়া
দ্য লাইট অফ এশিয়া: দ্য গ্রেট রিনানসিয়াশন হল স্যার এডউইন আর্নল্ডের লেখা একটি বই। ১৮৭৯ সালের জুলাই মাসে লন্ডনে এই বইটির প্রথম সংস্করণ প্রকাশিত হয়।
এই বইটিতে আখ্যানকাব্যের আকারে রাজপুত্র সিদ্ধার্থ গৌতমের (যিনি পরবর্তীকালে বোধি-প্রাপ্ত হয়ে গৌতম বুদ্ধ নামে পরিচিত হন) জীবন ও সময়কালের বর্ণনা দেওয়া হয়েছে। এই বইতে তার জীবন, চরিত্র ও দর্শনের কথা একগুচ্ছ কবিতার আকারে বর্ণিত হয়েছে। বইটি ললিতবিস্তার সূত্র অবলম্বনে রচিত।
আলিপুরদুয়ার মহকুমা
আলিপুরদুয়ার মহকুমা হল ভারতের পশ্চিমবঙ্গ রাজ্যের আলিপুরদুয়ার জেলার অন্তর্গত একটি মহকুমা।
দ্য লাইট অফ এশিয়া
এই বইটি প্রকাশের কয়েক দশক আগে পর্যন্ত এশিয়ার বাইরে বুদ্ধ ও তার প্রতিষ্ঠিত ২,৫০০ বছরের পুরনো বৌদ্ধধর্ম সম্পর্কে লোকের জ্ঞান খুব কমই ছিল। আর্নল্ডের বইটি পাশ্চাত্যে বৌদ্ধধর্মকে জনপ্রিয় করে তোলার প্রথম সফল প্রচেষ্টাগুলির একটি।
আলিপুরদুয়ার মহকুমা
মহকুমা
আলিপুরদুয়ার জেলায় রয়েছে একটিমাত্র মহকুমা:
দ্য লাইট অফ এশিয়া
প্রথম প্রকাশনার সময় থেকেই বইটি উচ্চ প্রশংসিত হয়। বইটি কয়েকবার সংশোধিতও হয়। একাধিক ভাষায় বইটি অনূদিত হয়েছিল। হিন্দিতে বইটি অনুবাদ করেছিলেন আচার্য রামচন্দ্র শুক্ল।
আলিপুরদুয়ার মহকুমা
প্রশাসনিক বিভাগ
আলিপুরদুয়ার মহকুমা ৮টি থানা, ৬টি সমষ্টি উন্নয়ন ব্লক, ৬টি পঞ্চায়েত সমিতি, ৬৬টি গ্রাম পঞ্চায়েত, ৩৩৮টি মৌজা, ৩৩৭টি জনবসতিপূর্ণ গ্রাম, ১টি পৌরসভা ও ২০টি জনগণনা নগর নিয়ে গঠিত। মহকুমার অন্তর্গত একমাত্র পৌরসভাটি হল আলিপুরদুয়ার এবং জনগণনা নগরগুলি হল শিশুঝুমরা, উত্তর মাদারিহাট, জয়গাঁও, মেচিয়াবস্তি, উত্তর সাতালি, উত্তর লতাবাড়ি, জাগিঝোরা বরাবক, জটেশ্বর, পরানগড়পার, ফালাকাটা, পশ্চিম জিৎপুর, চেচাখাতা, আলিপুরদুয়ার রেলওয়ে জংশন, ভোলার ডাবরি, বীরপাড়া, শামুকতলা, শোভাগঞ্জ, লস্করপাড়া, দক্ষিণ রামপুর ও উত্তর কামাখ্যাগুড়ি। মহকুমার সদর আলিপুরদুয়ারে অবস্থিত।
দ্য লাইট অফ এশিয়া
১৯৪৫ সালে অস্কার ওয়াইল্ডের দ্য পিকচার অফ ডোরিয়ান গ্রে (১৮৯১) উপন্যাসের চলচ্চিত্রায়ণে দেখানো হয়েছিল, নায়ক কারারুদ্ধ হলে তার এক বন্ধু তাকে এই বইটির একটি কপি দিয়ে সুন্দর জীবনে ফিরিয়ে আনার চেষ্টা করছে।
আলিপুরদুয়ার মহকুমা
সমষ্টি উন্নয়ন ব্লক
আলিপুরদুয়ার মহকুমার অধীনস্থ সমষ্টি উন্নয়ন ব্লকগুলি হল:
দ্য লাইট অফ এশিয়া
অধ্যায়
প্রথম ছয়টি অধ্যায়ে বুদ্ধের প্রথম জীবনের কথা রয়েছে: কপিলাবস্তুর রাজপুত্র রূপে তার জন্ম, মানবজাতির দুঃখ সম্পর্কে তার প্রথম প্রত্যক্ষ জ্ঞান অর্জন, তার ধ্যানাবস্থা, এবং বহু বছর ধ্যানের পর তার বোধি লাভ। পরবর্তী অধ্যায়গুলিতে বুদ্ধের ভ্রমণ ও বাণীপ্রচারের কথা রয়েছে।
আলিপুরদুয়ার মহকুমা
থানা
আলিপুরদুয়ার মহকুমার অন্তর্গত থানাগুলির বিবরণ নিচে দেওয়া হল:
দ্য লাইট অফ এশিয়া
মঞ্চায়ন ও চলচ্চিত্রায়ণ
ফ্রান্স অস্টেন ও হিমাংশু রাই ১৯২৮ সালে এই বই অবলম্বনে প্রেম সন্ন্যাস (ইংরেজিতে দ্য লাইট অফ এশিয়া) নামে একটি চলচ্চিত্র নির্মাণ করেন।
আলিপুরদুয়ার মহকুমা
গ্রাম পঞ্চায়েত
আলিপুরদুয়ার মহকুমার ৬টি সমষ্টি উন্নয়ন ব্লকের অধীনে মোট ৬৬টি গ্রাম পঞ্চায়েত রয়েছে:
দ্য লাইট অফ এশিয়া
মঞ্চায়ন ও চলচ্চিত্রায়ণ
ডেভিড বাক এই বইটি অবলম্বনে দ্য লাইট অফ এশিয়া নামে একটি গীতি আলেখ্য রচনা করেছিলেন। এটি ১৮৮৭ সালে প্রথম মঞ্চায়িত হয়।
আলিপুরদুয়ার মহকুমা
স্বাস্থ্য পরিষেবা
আলিপুরদুয়ার মহকুমার স্বাস্থ্য পরিষেবার চিত্রটি নিম্নরূপ:
দ্য লাইট অফ এশিয়া
তথ্যসূত্র
Clausen, C., "Sir Edwin Arnold's Light of Asia and Its Reception," Literature East and West, XVII (1973), 174-191.
আলিপুরদুয়ার মহকুমা
স্বাস্থ্য পরিষেবা
হাসপাতাল: (নাম, অবস্থান, শয্যাসংখ্যা)
গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা)
প্রাথমিক স্বাস্থ্যকেন্দ্র: (সমষ্টি উন্নয়ন ব্লক-অনুযায়ী) (সমষ্টি উন্নয়ন ব্লক, অবস্থান, শয্যাসংখ্যা)
মাধ্যমিক ও উচ্চ মাধ্যমিক শিক্ষা বোর্ড, দিনাজপুর
মাধ্যমিক ও উচ্চ মাধ্যমিক শিক্ষা বোর্ড, দিনাজপুর বাংলাদেশের রংপুর বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ২০০৬ সালে বাংলাদেশের দিনাজপুর জেলায় প্রতিষ্ঠিত হয়।
গঠন
বোর্ডের অর্ডিন্যান্স অনুসারে, রংপুর বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দ্বায়িত্বপ্রাপ্ত। এই শিক্ষা বোর্ডের অধীনস্থ জেলাসমূহ হলোঃ দিনাজপুর জেলা, রংপুর জেলা, গাইবান্ধা জেলা, কুড়িগ্রাম জেলা, নীলফামারী জেলা, পঞ্চগড় জেলা, ঠাকুরগাঁও জেলা, লালমনিরহাট জেলা।
মেসাকুয়ে ডিজু
মেসাকুয়ে জেরেমিয়াস ডিজু (জন্ম ১৮ মার্চ ১৯৯৯) হলেন একজন পর্তুগিজ পেশাদার ফুটবলার যিনি একজন ফরওয়ার্ড হিসাবে ইংলিশ ফুটবল ক্লাব ওয়েস্ট হাম ইউনাইটেড-এর হয়ে খেলে থাকেন।
দুবলিয়া রেলওয়ে স্টেশন
দুবলিয়া রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
অবস্থান
দুবলিয়া রেলওয়ে স্টেশন মাঝগ্রাম-পাবনা-ঢালারচর লাইনের পাবনা-ঢালারচর অংশে অবস্থিত।
ইতিহাস
মাঝগ্রাম-পাবনা-ঢালারচর লাইনের পাবনা-ঢালারচর রেলপথ অংশ তৈরি করার সময় দুবলিয়া রেলওয়ে স্টেশন নির্মাণ করা হয়। রেলপথের এই অংশটি ২০২০ সালের ২৬ জানুয়ারি উদ্বোধন করা হয়।
পরিষেবা
দুবলিয়া রেলওয়ে স্টেশন থেকে দুইটি ট্রেন চলাচল করে। নিম্নে তা উল্লেখ করা  হলো :
সুপারস্টার (গান)
সুপারস্টার আমেরিকান সঙ্গীত শিল্পী ম্যাডোনা-এর একটি গান। এটি ম্যাডোনা সম্পাদিত বারোতম অ্যালবাম এমডিএনএ-এর অন্তর্ভুক্ত। গানটি ৩ ডিসেম্বর ২০১২ ব্রাজিলে মুক্তি পায়। মুক্তির পরে গানটি বাণিজ্যিকভাবে ব্যাপক সাফল্য অর্জন করে। সঙ্গীত সমালোচকরাও গানটির অনেক প্রশংসা করেন।
রচনা ও ইতিহাস
সুপারস্টার গানটি লিখেছেন ম্যাডোনা, হার্ডি "ইন্ডিগো" মুয়াঞ্জা এবং মাইকেল মালিহ এবং তা নিউ ইয়র্ক সিটির এমএসআর স্টুডিওসে ধারণ করা হয়। গানটি ধারণ করা হয় ২০১১ সালে তবে তা মুক্তি পায় ৩ ডিসম্বর ২০১২ তারিখে।
অড়িয়ার
অড়িয়ার (ಅಡ್ಯಾರ್) ভারতের কর্ণাটক রাজ্যের দক্ষিণ কন্নড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে অদ্যার শহরের জনসংখ্যা হল ৬৫০১ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে অদ্যার এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
নটর ডেম প্রকৌশল কলেজ
নটর ডেম প্রকৌশল কলেজ হল যুক্তরাষ্ট্রের নটর ডেম বিশ্ববিদ্যালয়ের একটি কলেজ। এই প্রকৌশল কলেজের অন্তর্বর্তী ডিন হলেন থমাস ই ফুজা, পিএইচডি। যুক্তরাষ্ট্রে প্রকৌশলের জন্য স্নাতক বিদ্যালয়ের তালিকায় এটির অবস্থান ৪৭তম এবং অস্নাতক বিদ্যালয়ের তালিকায় এটির অবস্থান ১৫তম।
সু্যোগ - সুবিধা
এই প্রকৌশল কলেজের ক্যাম্পাসে কুশিং হল, ফিটজপ্যাট্রিক হল, স্টিনসন-রিমিক হল, ম্যাককোর্টনি হল এবং অন্যান্য জায়গা রয়েছে।
শ্রীকৃষ্ণনগর রেলওয়ে স্টেশন
শ্রীকৃষ্ণনগর রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এসকেএন।
অবস্থান
স্টেশন উত্তর প্রদেশের শ্রীকৃষ্ণনগরে অবস্থিত। এই স্টেশন থেকে পরবর্তী স্টেশন হল - হরপালগঞ্জ রেলওয়ে স্টেশন এবং পূর্ববর্তী স্টেশন হল সরাই হরখু রেলওয়ে স্টেশন।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১৫ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
প্রশাসন ও নিরাপত্তার ব্যবস্থা
শ্রীকৃষ্ণনগর রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
নীরজা ভনোট
নীরজা ভানোট (হিন্দি: नीरजा भनोत; ৭ সেপ্টেম্বর ১৯৬৩ – ৫ সেপ্টেম্বর ১৯৮৬) ১৯৮৬ সালে প্যান এম ফ্লাইট ৭৩ বিমানটি ছিনতাই হওয়া বিমানের যাত্রীদের বাঁচাতে গিয়ে সন্ত্রাসীদের হাতে খুন হন। মাত্র ২৩ বছর বয়সেই নীরজা ৩৬০ জন মানুষের প্রাণ বাঁচিয়েছিলেন। নীরজা ভানোট কে ভারত, পাকিস্তান ও যুক্তরাষ্ট্রে সর্বোচ্চ বেসামরিক সম্মাননায় ভূষিত করা হয়েছে।
প্রাথমিক জীবন
১৯৬৩ সালে ভারতের চন্ডীগড়ে জন্ম নীরজা ভানোটের। সেখান থেকেই মাধ্যমিক পর্যন্ত পড়াশোনা করে পরিবারের সঙ্গে মুম্বাইয়ে চলে আসেন তিনি। মুম্বাইয়ের সেইন্ট জেভিয়ার্স থেকেই গ্র্যাজুয়েশন করেন।
কর্মজীবন
১৯৮৫ সালে মাত্র ২২ বছর বয়সে মা-বাবার পছন্দের পাত্রের সঙ্গে বিয়ে করে মধ্যপ্রাচ্যে চলে যান নীরজা। কিন্তু বিয়ের পর থেকে ক্রমাগত পণের জন্য চাপ দেওয়ায় এক সময় স্বামীকে ছেড়ে দেশে ফিরে আসেন নীরজা। এরপর পত্রিকায় বিজ্ঞাপন দেখে 'প্যান অ্যাম' সংস্থায় এয়ার হোস্টেস বা বিমানবালা হওয়ার জন্য আবেদন করেন। কাজটি পেয়েও যান তিনি।
ছিনতাই
১৯৮৬ সালের মুম্বাই থেকে করাচি হয়ে নিউ ইয়র্কের পথে যাত্রা করা প্যান অ্যাম সেভেনটি থ্রি বিমানটি জিম্মি করে সন্ত্রাসীরা। তাদের উদ্দেশ্য ছিল, বিমানটি সাইপ্রাসে উড়িয়ে নিয়ে যাবে, আর সেখানে যাত্রীদের জিম্মি করে নিজেদের দলীয় কিছু সন্ত্রাসীকে জেল থেকে মুক্ত করাবে। নিরাপত্তাকর্মীর ছদ্মবেশে চার জঙ্গি করাচি থেকে বিমানে ওঠে। হাইজ্যাকের ঘটনায় ৩৮০ জন যাত্রীর মধ্যে নীরজাসহ নিহত হয়েছিলেন মোট ২০ জন। বাকি যাত্রীদের রক্ষাকর্তা হয়ে উঠেছিলেন নীরজা, যিনি খুলে দিয়েছিলেন বিমানের জরুরি নির্গমনের পথটি। এর ফলে সন্ত্রাসীরা এলোপাতাড়ি গুলি চালানো শুরু করে এবং শেষ পর্যন্ত যাত্রীরাই হামলে পড়ে এই চার জঙ্গিদের ওপর। তার আগেই নীরজাকে চুল ধরে টেনে নিয়ে তার মাথায় গুলি করে জঙ্গিদের প্রধান।
এই ভয়ঙ্কর সময়ের পুরোটা জুড়েই তিনি শান্ত আর কর্মক্ষম ছিলেন। তিনিই সবার আগে হাইজ্যাকের ব্যাপারে সতর্ক করেছিলেন বিমান চালক এবং নির্বাহী কর্মকর্তাদের। এবং তার নির্দেশনা অনুযায়ী সবাই ককপিট থেকে বেরিয়ে যান যেন বিমানটি উড়তে না পারে।
সম্মাননা
সাহসিকতার পুরস্কার হিসেবে সবচেয়ে কম বয়সে ভারত সরকারের কাছ থেকে পেয়েছেন 'অশোক চক্র' পুরস্কার, আমেরিকার সরকার দিয়েছে ফ্লাইট সেফটি ফাউন্ডেশন 'হিরোইজম অ্যাওয়ার্ড'। পুরস্কার এসেছে পাকিস্তান ও কলম্বিয়া সরকারের পক্ষ থেকেও। ২০০৪ সালে অসম সাহসী এই ফ্লাইট অ্যাটেনডেন্টের নামে একটি স্ট্যাম্পও বের করে ভারতীয় ডাকবিভাগ।
মিশ্র আগ্নেয়গিরি
মিশ্র আগ্নেয়গিরি, অথবা বলা যায় সংযুক্ত আগ্নেয়গিরি, হল শক্ত লাভা, টেফরা, ঝামা পাথর এবং ছাইয়ের বহু স্তর দ্বারা গঠিত এক ধরনের শঙ্কু আগ্নেয়গিরি। মিশ্র আগ্নেয়গিরিগুলির বিশেষত্ব হল একটি আগ্নেয়গিরির মুখ সহ খাড়া পরিলেখ এবং পর্যায়ক্রমিক বিস্ফোরক ও উদ্গীরক অগ্ন্যুৎপাত। এইরকম কিছু আগ্নেয়গিরির জ্বালামুখ ধ্বসে পড়লে, সেগুলিকে বলা হয় জ্বালামুখ কুণ্ড। মিশ্র আগ্নেয়গিরি থেকে প্রবাহিত লাভা সাধারণত শীতল হয়ে যায় এবং দূরে ছড়িয়ে পড়ার আগে শক্ত হয়ে যায়, কারণ এগুলির সান্দ্রতা খুব বেশি থাকে। যে ম্যাগমা থেকে এই লাভা তৈরি হয় সেটি প্রায়শই ফেলসিক গোষ্ঠির হয়, এর মধ্যে প্রচুর বা মাঝারি পরিমানে সিলিকা থাকে (রায়োলাইট, ডেসাইট, বা অ্যান্ডেসাইট এর মত), স্বল্প পরিমাণে কম-সান্দ্র মাফিকও থাকে। বহুদূর পর্যন্ত বিস্তৃত ফেলসিক লাভা প্রবাহ অস্বাভাবিক, কিন্তু কখনো কখনো প্রবাহিত হয়েছে দেখা গেছে।
মিশ্র আগ্নেয়গিরিগুলিকে কখনও কখনও "সংযুক্ত আগ্নেয়গিরি"ও বলা হয়। এর কারণ,- এদের সবেগে উৎক্ষিপ্ত অনুক্রমিক অগ্ন্যুৎপাতের উপাদান থেকে তৈরি যৌগিক স্তরযুক্ত গঠন। ঢাল আগ্নেয়গিরির তুলনায় এগুলি আগ্নেয়গিরির সবচেয়ে সাধারণ ধরন। মিশ্র আগ্নেয়গিরি দুটি বিখ্যাত উদাহরণের মধ্যে একটি হল ইন্দোনেশিয়ার ক্রাকাতোয়া, যেখানে ১৮৮৩ সালে সর্বনাশা বিস্ফোরণ হয়েছিল, এবং দ্বিতীয়টি ইতালির ভিসুভিয়াস পর্বত, যেখানে ৭৯ খ্রিস্টাব্দে  প্রবল অগ্ন্যুৎপাতে রোমান সাম্রাজ্যের পম্পেই এবং হেরকুলেনিয়াম শহর দুটি ধ্বংস হয়ে গিয়েছিল। উভয় অগ্ন্যুৎপাতেই হাজার হাজার মানুষের মৃত্যু হয়েছিল। আধুনিক যুগে, সেন্ট হেলেনস পর্বত এবং পিনাটুবো পর্বত থেকে ধ্বংসাত্মক অগ্ন্যুৎপাত হয়েছে, অবশ্য মৃতের সংখ্যা তুলনামূলকভাবে কম ছিল।
সৌরজগতের অন্যান্য শিলাময় গ্রহগুলিতে মিশ্র আগ্নেয়গিরির সম্ভাব্য অস্তিত্বের নির্ধারিতভাবে কোন প্রমাণ পাওয়া যায়নি। এর একটি সম্ভাব্য ব্যতিক্রম হল মঙ্গলগ্রহে কিছু বিচ্ছিন্ন স্তূপপর্বতের অস্তিত্ব, উদাহরণস্বরূপ জেফরিয়া থোলাস।
সৃষ্টি
মিশ্র আগ্নেয়গিরিগুলি অধোগমন অঞ্চলে বেশি দেখতে পাওয়া যায়। ভূপাত সংস্থানের সীমানায় যেখানে মহাসাগরীয় ভূত্বক মহাদেশীয় ভূত্বকের নিচে চলে গেছে (মহাদেশীয় চাপ আগ্নেয়গিরি, যেমন ক্যাসকেড রেঞ্জ, আন্দিজ পর্বতমালা, ক্যাম্পানিয়া) বা অন্য মহাসাগরীয় পাতের নিচে চলে গেছে (দ্বীপ চাপ আগ্নেয়গিরি, যেমন জাপান, ফিলিপাইন, আলেউশিয়ান দ্বীপপুঞ্জ) সেখানে এগুলির অস্তিত্ব বেশি। জলপূর্ণ খনিজ এবং উপরি মহাসাগরীয় ভূত্বকের ছিদ্রযুক্ত বেসাল্ট শিলা উভয় অঞ্চলে আবদ্ধ জল যখন ডুবন্ত মহাসাগরীয় পাতের উপরে আস্থেনোস্ফিয়ারের ম্যান্টল শিলায় মুক্ত হয়, তখন মিশ্র আগ্নেয়গিরি তৈরি করা ম্যাগমা ওপর দিকে উঠে আসে। জলীয় খনিজগুলি থেকে জল নিঃসরণকে "জলাপসারণ" বলা হয়, এবং যখন পাতটি আরও গভীরতায় নেমে যায়, প্রতিটি খনিজের জন্য নির্দিষ্ট চাপ এবং তাপমাত্রায় জলাপসারণ ঘটে। শিলা থেকে মুক্ত হওয়া জল ওপরের ম্যান্টল শিলাটির গলনাঙ্ক কমিয়ে দেয়, যেটি তখন আংশিক গলে যায়। আশেপাশের ম্যান্টল শিলার তুলনায় হালকা ঘনত্বের কারণে এটি ওপর দিকে ভেসে ওঠে, এবং অশ্মমণ্ডলের তলদেশে সাময়িকভাবে জমা হয়। ম্যাগমা তখন ভূত্বকের মধ্য দিয়ে সিলিকা সমৃদ্ধ ভূত্বকীয় শিলা সংযুক্ত করে ওপর দিকে ওঠে এবং একটি চূড়ান্ত অন্তর্বর্তী গঠনের দিকে অগ্রসর হয়। যখন ম্যাগমা শীর্ষ পৃষ্ঠের কাছাকাছি আসে, তখন এটি মিশ্র আগ্নেয়গিরির নীচে ভূপৃষ্ঠের মধ্যেই একটি ম্যাগমা কক্ষে এসে জমা হয়।
সেখানে অপেক্ষাকৃত কম চাপ থাকার ফলে, ম্যাগমার মধ্যে দ্রবীভূত জল এবং অন্যান্য উদ্বায়ী (প্রধানত কার্বন ডাই অক্সাইড, সালফার ডাই অক্সাইড, ক্লোরিন, এবং হাইড্রোজেন) দ্রবন থেকে মুক্ত হয়ে বেরিয়ে যায়। এমনটি ঘটে যখন সোডার একটি বোতল খোলা হয় কার্বন ডাই অক্সাইড মুক্ত হয়ে বেরিয়ে যায়। ম্যাগমা এবং গ্যাসের আয়তন যখন একটি ক্রান্তিক বিন্দুতে পৌঁছে যায়, আগ্নেয়গিরির মুখে জমে থাকা কঠিন অংশটি ভেঙে গিয়ে, হঠাৎ বিধ্বংসী অগ্ন্যুৎপাত হয়।
বিপত্তি
লিপিবদ্ধ ইতিহাস অনুযায়ী, অধোগমন অঞ্চলে, যেখানে দুই বা ততোধিক অশ্মমণ্ডলীয় পাতের মধ্যে অভিঘাত হয় (কনভার্জেন্ট সীমা), সেখানে বিস্ফোরক অগ্ন্যুৎপাত আগ্নেয়গিরি সভ্যতার সবচেয়ে বড় বিপদ ডেকে এনেছে। অধোগমন অঞ্চলে মিশ্র আগ্নেয়গিরিগুলি, যেমন সেন্ট হেলেনস পর্বত, এটনা পর্বত এবং পিনাটুবো পর্বত, সাধারণত বিস্ফোরক শক্তি দিয়ে ফেটে যায়: এখানে ম্যাগমা খুব শক্ত থাকায় আগ্নেয়গিরির গ্যাসগুলি সহজে বার হতে পারেনা।। ফলস্বরূপ, আটকা পড়া আগ্নেয়গিরির গ্যাসের প্রচণ্ড অভ্যন্তরীণ চাপ থাকে এবং সেগুলি পঙ্কিল ম্যাগমাতে মিশ্রিত হতে থাকে। জ্বালামুখ খুলে যাবার পরে, ম্যাগমায় বিস্ফোরকভাবে গ্যাস মুক্তি হতে থাকে। ম্যাগমা এবং ওই গ্যাসগুলি দ্রুত গতি এবং পুরো শক্তি দিয়ে বিস্ফোরিত হয়।
১৬০০ সাল থেকে, আগ্নেয়গিরির বিস্ফোরণে প্রায় ৩০০,০০০ মানুষ নিহত হয়েছেন। বেশিরভাগ মৃত্যু হয়েছিল পাইরোক্লাস্টিক প্রবাহ এবং লহরের কারণে, এগুলি হল অধোগমন অঞ্চলে মিশ্র আগ্নেয়গিরি বিস্ফোরণের মারাত্মক বিপত্তি, যা প্রায়শই ঘটে। পাইরোক্লাস্টিক প্রবাহ হল দ্রুতগামী, তুষারপাতের মতো, মাটি ঘেঁষা প্রচণ্ড উত্তপ্ত আগ্নেয়গিরির ধ্বংসাবশেষের প্রবাহ। সূক্ষ্ম ছাই, গলিত লাভা এবং অতি উত্তপ্ত গ্যাস গতিতে প্রবাহিত পারে। ১৯০২ সালে ক্যারিবীয় অঞ্চলের মার্তিনিক দ্বীপের পিলি পর্বতে বিস্ফোরণের সময় পাইরোক্লাস্টিক প্রবাহে প্রায় ৩০,০০০ মানুষ মারা গিয়েছিল। ১৯৮২ সালের মার্চ থেকে এপ্রিল পর্যন্ত, দক্ষিণ-পূর্ব মেক্সিকোয় চিয়াপাস রাজ্যে এল চিচোন আগ্নেয়গিরিতে তিনটি ভয়ংকর বিস্ফোরণ হয়েছিল, এটি সে দেশের ইতিহাসের সবচেয়ে ভয়াবহ আগ্নেয়গিরির বিপর্যয় ছিল।আগ্নেয়গিরির  দূরত্বের মধ্যে গ্রামফুলি পাইরোক্লাস্টিক প্রবাহে ধ্বংস হয়ে গিয়েছিল, ২,০০০ এরও বেশি মানুষ মারা গিয়েছিল।
৭৯ খ্রিস্টাব্দে ভিসুভিয়াস পর্বতে অগ্ন্যুৎপাত প্রাচীন পম্পেই এবং হেরকুলেনিয়াম শহরদুটিকে সম্পূর্ণভাবে শেষ করে দিয়েছিল, পাইরোক্লাস্টিক এবং লাভা প্রবাহের পুরু অবশেষ শহরদুটিকে ঢেকে ফেলেছিল। যদিও অনুমান করা হয় মৃতের সংখ্যা ১৩,০০০ থেকে ২৬,০০০ এর মধ্যে ছিল, সঠিক সংখ্যা এখনও অস্পষ্ট। শক্তিশালী বিস্ফোরণের ক্ষমতার কারণে ভিসুভিয়াস পৃথিবীর সবচেয়ে বিপজ্জনক আগ্নেয়গিরিগুলির মধ্যে একটি বলে স্বীকৃত।
এন্ড্রু বিরাজ
এন্ড্রু বিরাজ (জন্ম ১৯৮২) একজন বাংলাদেশী ফটো সাংবাদিক।
জীবনী
তিনি ২০১১ সালে নিজের প্রথম বই ইনসাইট স্ব-প্রকাশ করেছিলেন কাউন্টার ফটো তার দ্বিতীয় বই বন্ডেড সেলাইস এবং স্ট্রাগল প্রকাশনী প্রকাশ করেছেন এপ্রিল ২০১৪-তে বাংলাদেশের গার্মেন্টস ইন্ডাস্ট্রিতে লাইফের সাক্ষ্য (বাংলা সংস্করণ) তিনি ২০০৮ সাল থেকে রয়টার্স এর সাথে কাজ করছেন।
উইলমিংটন, ডেলাওয়্যার
উইলমিংটন আয়তনে ও জনসংখ্যায় ডেলাওয়্যার অঙ্গরাজ্যের বৃহত্তম শহর। উত্তর আমেরিকার প্রথম সুইডিশ বসতি ফোর্ট ক্রিস্টিনা যে স্থানে অবস্থিত,ঠিক সে জায়গাতেই উইলমিংটন শহরটি প্রতিষ্ঠিত হয়। এটি ক্রিস্টিনা ও ব্র্যান্ডিওয়াইন নদীর মোহনায় অবস্থিত। নিউকাসল কাউন্টির সদর দপ্তর এখানেই প্রতিষ্ঠা করা হয়েছে। এটি ডেলাওয়্যার উপত্যকা মেট্রোপলিটন এলাকার একটি প্রধান শহর। থমাস পেন তার বন্ধু আর্ল অব উইলমিংটন স্পেনসার কম্পট্রনের নামানুসারে শহরটির নামকরণ করেন। আর্ল অব উইলমিংটন দ্বিতীয় জর্জের রাজত্বকালে প্রধানমন্ত্রী ছিলেন।
২০১৯ সালের আদমশুমারি অনুযায়ী, উইলমিংটন শহরে ৭০,১৬৬ জন বসবাস করেন। এসময় উইলমিংটন মেট্রোপলিটন বিভাগে বাসিন্দা ছিলেন ৭,১৯,৮৮৭ জন  এবং ডেলাওয়্যার ভ্যালি মেট্রোপলিটন এলাকার বাসিন্দা ছিলেন ৭১,৭৯,৩৫৭ জন।
ইতিহাস
ফোর্ট ক্রিস্টিনা ও ক্রিস্টিনহ্যামের মতো সুইডিশ বসতিতে উইলমিংটন গড়ে ওঠে। এছাড়াও,টিমমেরন,সিডোল্যান্ড, স্ট্রান্ডভাইকেন ও ওভারসিডোলানদেতের মতো  প্রাচীন সুইডিশ বসতিও উইলমিংটন শহরের অংশ।
উইলমিংটন এলাকাটি লেনাপি-জাতি অধ্যুষিত ছিল,যাদের গোত্রপ্রধান ছিলেন ম্যাটাহর্ন। ১৬০৯ সালে হেনরি হাডসন লেনহাপি-হান্না ( ডেলাওয়্যার নদী) পার করে উইলমিংটনে পৌঁছান। তখন এই এলাকার নাম ছিল "ম্যাক্স-ওয়াস-উননুক।"
ডাচদের উচ্চারণে এটি মিগুয়ান্নান হয়ে যায়। ১৬৩৮ সালে পিটার মিনুইটের নেতৃত্বে সুইডিশ সাউথ কোম্পানি এখানে জাহাজে করে পৌঁছায় ও ম্যাটাহর্নের কাছ থেকে ম্যাক্স-ওয়াস-উননুক ক্রয় করে নেয়। সেখানে নদীতীরে তারা ক্রিস্টিনা দুর্গ নির্মাণ করে। নদীটির নামও সুইডিশ রানি ক্রিস্টিনার নামানুসারে ক্রিস্টিনা নদী হয়। ফোর্ট ক্রিস্টিনা নব্য সুইডেন উপনিবেশের একটি গুরুত্বপূর্ণ অংশ ছিল। কিন্তু কমসংখ্যক ব্যক্তিই এখানে বসতি স্থাপন করেন। ডা.টিমোথি স্টিডহাম এখানকার একজন প্রসিদ্ধ বাসিন্দা ছিলেন। ১৬১০ সালে ডেনমার্কের হ্যামেল শহরে তিনি জন্মগ্রহণ করেন এবং গোথেনবুর্গ শহরে লালিত-পালিত হন। ১৬৫৪ সালে তিনি উইলমিংটন আসেন এবং ডেলাওয়্যারের প্রথম চিকিৎসক হিসাবে স্বীকৃত।
১৬৫৫ সালে সুইডিশ গভর্নর জোহান রাইজিং-কে পদচ্যুত করে ডাচরা এখানে উপনিবেশ স্থাপন করে। ১৬৬৪ সালে এখানে ব্রিটিশ উপনিবেশবাদীরা প্রভাব বিস্তার করতে শুরু করে।
ডাচ-ব্রিটিশদের মধ্যে কতগুলো খণ্ডযুদ্ধের পর এখানে ব্রিটিশরা পূর্ণ কর্তৃত্ব প্রতিষ্ঠা করে। ১৭৩৯ সালে রাজা দ্বিতীয় জর্জের জারিকৃত এক আমলনামা অনুযায়ী এর নাম পাল্টে হয় উইলমিংটন।
১১ সেপ্টেম্বর ১৭৭৭ সালে আমেরিকার স্বাধীনতাযুদ্ধের সময় ব্রিটিশরা ব্র্যান্ডিওয়াইন যুদ্ধের পর এটি দখল করে এবং ১৭৭৮ সালে তারা উইলমিংটন ছেড়ে চলে যায়।
আমেরিকান গৃহযুদ্ধের সময় এতে জাহাজশিল্পের প্রসার। ঘটে এবং ১৮৬৮ সালে এখানে যুক্তরাষ্ট্রের সর্বোচ্চসংখ্যক ইস্পাত-নির্মিত জাহাজ তৈরি হয়।
মার্টিন লুথার কিং-এর হত্যাকাণ্ড এখানে সহিংসতা উসকে দেয়। অগত্যা গভর্নর চার্লস এল টেরি সেনা মোতায়েনের মাধ্যমে পরিস্থিতি নিয়ন্ত্রণে আনেন।
১৯৮১ সালে প্রণীত আর্থিক প্রতিষ্ঠান উন্নতি আইনের ফলে ব্যাংকিং খাতের উদারীকরণ ঘটে, যার দরুন উইলমিংটনে আশির দশকে বহু ব্যাংক ও আর্থিক প্রতিষ্ঠানের শাখা খোলা হয়।
ভূগোল
উইলমিংটনের আয়তন ১৭.০ বর্গকিলোমিটার(৪৪ বর্গমাইল)।এর মধ্যে ১০.৯ বর্গকিলোমিটার স্থল এবং ৬.২ কিলোমিটার জল।
জলবায়ু
উইলমিংটনের জলবায়ু উষ্ণ প্রকৃতির। জুলাই মাসে এর গড় তাপমাত্রা হয় ৭৬.৮ ডিগ্রি ফারেনহাইট। জানুয়ারিতে গড় তাপমাত্রা ৩২.৪ ডিগ্রি ফারেনহাইট-এ নেমে আসে। এখানে মাঝারি মাত্রার তুষারপাত হয়।
জনমিতি
২০১০ সালের আদমশুমারি অনুযায়ী উইলমিংটনে ৭০,৮৫১ জন মানুষ বসবাস করেন। এখানে ২৮,৬১৫টি বাড়ি ও ১৫,৩৯৮টি পরিবার রয়েছে। জনঘনত্ব প্রতি বর্গমাইলে ৬,৪৯৭.৬ জন। এদের মধ্যে ৫৮% আফ্রিকান আমেরিকান, ৩২.৬% শ্বেতাঙ্গ,০.৪% আদিবাসী আমেরিকান, ১% এশিয়ান, <০.১% প্রশান্ত মহাসাগরীয়। ১২.৪% হিস্পানিক ও লাতিনো জনগোষ্ঠীর অন্তর্ভুক্ত। নন-হিস্পানিক শ্বেতাঙ্গরা জনসংখ্যার ২৭.৯%। ২০০০ সালে বাসিন্দাদের মধ্যে ৮.৭%-ই ছিলেন আইরিশ বংশোদ্ভূত।
২০১০ সালের পরিসংখ্যান অনুযায়ী উইলমিংটনের মাথাপিছু আয় ২৪,৮৬১ মার্কিন ডলার। পূর্ণবয়স্ক পুরুষদের গড় আয় ৪১,৮৭৮ মার্কিন ডলার ও পূর্ণবয়স্ক মহিলাদের গড় আয় ৩৬,৫৮৭ মার্কিন ডলার। পরিবারগুলোর মাথাপিছু আয় ৩৭,৩৫২ মার্কিন ডলার। ১৮ বছরের নিচে ৪৫.৭% ও ৬৫ বছরের ঊর্ধ্বে ১৬.৫% দারিদ্র্যসীমার নিচে বসবাস করছিল।
প্রশাসন
উইলমিংটন সিটি কাউন্সিল ১৩ জন সদস্যদের নিয়ে গঠিত। এদের মধ্যে ১২ জন নির্দিষ্ট নির্বাচনী এলাকা ও ৪ জন সম্পূর্ণ শহরের বাসিন্দাদের ভোটে নির্বাচিত হন। অবশিষ্ট জন হলেন সিটি কাউন্সিল প্রেসিডেন্ট, যিনি প্রত্যক্ষ ভোটে নির্বাচিত হন। উইলমিংটন শহরের মেয়রও প্রত্যক্ষ ভোটে নির্বাচিত হন।
ডেলাওয়্যার অঙ্গরাজ্যের কেন্দ্রীয় সংশোধনাগার এখানে অবস্থিত। এখানে কয়েদি ও হাজতি উভয় ধরনের পুরুষ বন্দিই থাকে। একে "গ্যান্ডার হিল প্রিজন"-ও বলা হয়। ১৯৮২ সালে এর কার্যক্রম শুরু হয়।
নিরাপত্তা
উইলমিংটনের নিরাপত্তা পরিস্থিতির ক্রমশ উন্নতি হচ্ছে। ২০১৮ সালের পূর্বে এটি যুক্তরাষ্ট্রের অন্যতম বিপজ্জনক শহর হিসাবে পরিচিত ছিল। ২০১৪ সালে এখানে ২৮ জন মানুষ খুন হন। এর ফলে এর হত্যাকাণ্ডের হার দাঁড়ায় প্রতি এক লক্ষে ৩৯.৫ জন,যা জাতীয় গড়ের দশগুণ। ২০১৭ সালে এটি যুক্তরাষ্ট্রের ৫ম বিপজ্জনক শহর হিসেবে স্বীকৃতি পায়। ২০১৮ সালে এখানে ৭২টি গুলিবর্ষণের ঘটনা ঘটে,যা ২০১৭ এর তুলনায় ৩৩% কম।
নলিনীরঞ্জন সরকার
নলিনীরঞ্জন সরকার (১৮৮২-১৯৫৩) অর্থনীতিবিদ, শিল্পপতি ও একজন বিশিষ্ট রাজনৈতিক ব্যক্তিত্ব। তিনি বাংলার অর্থনীতি ও রাজনীতি সঙ্গে ব্যাপকভাবে সক্রিয় ছিলেন। তিনি ১৯৪৮-এ পশ্চিম বাংলার অর্থমন্ত্রী হিসেবে নিয়োজিত ছিলেন।
প্রাথমিক ও শিক্ষা জীবন
নলিনীরঞ্জন ১৮৮২ সালে বর্তমান বাংলাদেশের ময়মনসিংহ বিভাগের অন্তর্গত নেত্রকোণা জেলার কেন্দুয়া উপজেলার অদূরে সাজিউড়া নামক স্থানে জন্মগ্রহণ করেন। ১৯৪৭এর দেশভাগের সময় নলিনীরঞ্জন ভারতে চলে যান। নলিনীরঞ্জন ১৯০২ সালে ময়মনসিংহ সিটি স্কুল থেকে এন্ট্রান্স পাস করে ঢাকার জগন্নাথ কলেজে অধ্যয়ন করেন। ১৯০২ সালে তখনকার পোগোজ স্কুল থেকে প্রবেশিকা পাস করার পর তিনি ঢাকার জগন্নাথ কলেজে ভর্তি হন । পরবর্তীকালে তিনি যোগ দেন কলকাতার সিটি কলেজ, ও কলকাতা বিশ্ববিদ্যালয়ে। কিন্তু আর্থিক কারণে তার পড়াশোনা চালিয়ে যেতে পারেনি।
রাজনীতি
থাম্ব|Middle Row, l to r: 1- Nalini Ranjan Sarkar, 2- Kamal Kumar, 3, 4, 5, 6- Sohrab Bhoot, 7, 8, 9, 10, 11-M.S. Ahluwalia (মাঝখানের সারিতে ১ নং ছবিতে নলিনীরঞ্জন সরকার) ১৯০৫ সালে বঙ্গভঙ্গের পরে তিনি জাতীয়তাবাদী আন্দোলনে নেমে পড়েছিলেন। তিনি নিজেকে কংগ্রেস স্বেচ্ছাসেবক হিসাবে তালিকাভুক্ত করেছিলেন, তাঁর বন্ধুদের সাথে মিলেমিশে এক জঞ্জাল মেসের ঘরে থাকতেন। প্রায়শই তাকে অনাহারে দিন কাটাতে হত; সকালের চা ও জলখাবারের জন্য তিনি তার বন্ধুবান্ধব ও পৃষ্ঠপোষকদের বাড়িতে যেতেন। সাহস ও ধৈর্য তাকে ধরে রেখেছিল। সহসাই দেশবন্ধু চিত্তরঞ্জন দাশের নজরে আসেন যিনি তার জন্য হিন্দুস্তান সমবায় বীমা ক্ষেত্রে একটি ক্ষুদ্র চাকরির ব্যবস্থা করেছিলেন। এটির প্রতিষ্ঠাতা চেয়ারম্যান কবি রবীন্দ্রনাথ ঠাকুর প্রতিষ্ঠাতা ও সুরেন্দ্রনাথ ঠাকুর প্রধান নির্বাহী ছিলেন। শিক্ষাজীবন শেষ করে ১৯১১ সালে যোগ দেন হিন্দুস্তান কো-অপারেটিভ ইনস্যুরেন্স সোসাইটিতে। ১৯২৩-২৮ সাল পর্যন্ত স্বরাজ পার্টির সঙ্গে যুক্ত ছিলেন। তিনি বেঙ্গল ন্যাশনাল চেম্বার অব কমার্স, কলকাতা করপোরেশনে ও সর্বভারতীয় বণিক সভায় দায়িত্ব পালন করেন। ১৯৩৭ সালে এ কে ফজলুল হকের নেতৃত্বে গঠিত বঙ্গীয় সরকারের মন্ত্রিসভার অর্থমন্ত্রী হিসেবে দায়িত্ব লাভ করেন। ১৯৪৯ পর্যন্ত রাজনৈতিক জীবনে বহুবার বিভিন্ন বিভাগের মন্ত্রী হিসেবে দায়িত্ব পালন করেন।
আরব ইউনিয়ন
আরব ইউনিয়ন হল আরব রাষ্ট্রসমূহের একটি প্রস্তাবিত রাজনৈতিক ইউনিয়ন। ব্রিটিশ সাম্রাজ্য কর্তৃক আরবদের একক স্বাধীন রাষ্ট্রের প্রতিশ্রুতি দেয়ার সময় সর্বপ্রথম এই শব্দ ব্যবহার করা হয়। তবে সাইকস পিকট চুক্তির কারণে এই ইউনিয়ন কখনো বাস্তবায়িত হয়নি। তবে বেশ কিছু আরব নেতা আরব ইউনিয়নের জন্য ডাক দেন। মিশরের রাষ্ট্রপতি জামাল আবদেল নাসের মিশরের সাথে অন্যান্য আরব রাষ্ট্রসমূহ যেমন সংযুক্ত আরব আমিরাত, তিউনিসিয়া, লিবিয়া, ইরাক, সিরিয়া, জর্ডান, লেবানন, ফিলিস্তিনি এলাকা, সুদান ও উত্তর ইয়েমেনের সাথে ইউনিয়ন গড়ে তুলতে চেষ্টা করেন। অন্যান্য আরব নেতৃবৃন্দ যেমন হাফিজ আল আসাদ ও মুয়াম্মার গাদ্দাফি একইরূপ চেষ্টা করেন।
২০০৪ সালে কায়রোতে আরব লীগের সম্মেলনে ইয়েমেনের রাষ্ট্রপতি আলী আবদুল্লাহ সালেহ আরব লীগের স্থলে একটি আরব ইউনিয়ন প্রতিষ্ঠার কথা বলেন যাতে এটি বিশ্ব পরিস্থিতিতে কার্যকর রাজনৈতিক ও ভৌগোলিক অংশ হিসেবে কাজ করতে পারে। তবে এই প্রস্তাব লীগের এজেন্ডা পর্যন্ত পৌছাতে ২০০৯ সালের দোহা সম্মেলন পর্যন্ত সময় নেয়। সিদ্ধান্ত হয় যে এ ব্যাপারে আলোচনা করা হবে।
আবু তালেব
আবু তালেব (জন্ম: ১৯৪৮ - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ৫৩।
জন্ম ও শিক্ষাজীবন
শহীদ আবু তালেবের জন্ম কুষ্টিয়া জেলার কুমারখালী উপজেলার কালুয়া গ্রামে। তিনি অবিবাহিত ছিলেন। তার বাবার নাম কছিম উদ্দিন শেখ এবং মায়ের নাম রাশেদান বেগম।
কর্মজীবন
শহীদ আবু তালেব চাকরি করতেইপিআরে। ১৯৭১ সালে কর্মরত ছিলেন সাতক্ষীরায়। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধ শেষে যুদ্ধ করেন ৮ নম্বর সেক্টরের হাকিমপুর সাবসেক্টরে। খুলনার বৈকালী, সাতক্ষীরার ভোমরাসহ আরও কয়েকটি যুদ্ধে তিনি বীরত্ব প্রদর্শন করেন।
মুক্তিযুদ্ধে ভূমিকা
১৯৭১ সালের আগস্ট মাসে বাংলাদেশের ভেতরে মুক্তিযোদ্ধাদের তৎপরতা ক্রমশ বাড়ছিল। ভারত থেকে তারা বাংলাদেশে এসে পাকিস্তানি সেনাবাহিনীর ওপর আক্রমণ করতে থাকে। তাদের তৎপরতা বাড়তে থাকলে পাকিস্তানি সেনাবাহিনী সীমান্তসংলগ্ন বিভিন্ন স্থানে অস্থায়ী ক্যাম্প স্থাপন করে। এ ক্যাম্পগুলো ছিল সীমান্ত চৌকির অতিরিক্ত। পাকিস্তানিদের মূল লক্ষ্য ছিল ভারত থেকে মুক্তিযোদ্ধাদের বাংলাদেশে প্রবেশে বাধা দেওয়া। মুক্তিযোদ্ধারা ভারত থেকে এসে সাতক্ষীরায় বেশ কয়েকটি অপারেশন করার পর পাকিস্তানি সেনারা সাতক্ষীরাতেও বিভিন্ন স্থানে এ রকম ক্যাম্প স্থাপন করে। এমন একটি ক্যাম্প ছিল লক্ষ্মীপুরে। পাকিস্তানি সেনারা ওই অস্থায়ী ক্যাম্পে অবস্থান করে সীমান্ত এলাকায় টহল দলের মাধ্যমে পাহারা দিত। ফলে ভারত থেকে ওই এলাকা দিয়ে মুক্তিযোদ্ধাদের বাংলাদেশের প্রবেশ করা আবারও সীমিত হয়ে পড়ে। লক্ষ্মীপুর ছিল মুক্তিবাহিনীর ৮ নম্বর সেক্টরের আওতাধীন এলাকা। এ জন্য ৮ নম্বর সেক্টর হেডকোয়ার্টারে আকস্মিক আক্রমণ করে পাকিস্তানি সেনাদের সেখান থেকে তাড়িয়ে দেওয়ার সিদ্ধান্ত হয়। তারপর শুরু হয় প্রস্তুতি। শেষপর্যন্ত শক্তিশালী দল গঠিত থয়।
সেই দলে অন্তর্ভুক্ত করা হয় আবু তালেবকে। আকস্মিক আক্রমণ চালানোর আগে পাকিস্তানি সেনাবাহিনীর লক্ষ্মীপুর ক্যাম্প সম্পর্কে রেকি করা হয়। ক্যাম্পটির প্রতিরক্ষা যথেষ্ট শক্তিশালী থাকলেও কিছুটা দুর্বলতাও ছিল। মুক্তিযোদ্ধারা রেকি করে জানতে পারলেন, ক্যাম্পের সামনের দিক অর্থাৎ ভারতমুখী দিক বেশ মজবুত প্রতিরক্ষার আওতায়। পেছন দিকের প্রতিরক্ষা যথেষ্ট কম। তাই সিদ্ধান্ত হয় আক্রমণস্থলের অদূরে পৌঁছে মুক্তিযোদ্ধারা কয়েকটি দলে বিভক্ত হবেন। একদল সামনে থেকে, একদল পেছন থেকে আক্রমণ করবে। বাকিরা কাট অফ পার্টি হিসেবে দায়িত্ব পালন করবেন। সামনে থেকে আক্রমণের দলে থাকলেন আবু তালেব। তারা আক্রমণ করে পাকিস্তানি সেনাদের ব্যতিব্যস্ত রাখবেন। সেই সুযোগে অপর দল পেছন থেকে অতর্কিত আক্রমণ চালিয়ে পাকিস্তানিদের ক্যাম্প তছনছ করে দেবে।
পরিকল্পনা অনুযায়ী আবু তালেব ও তার সহযোদ্ধারা পাকিস্তানি ক্যাম্পে সামনে থেকে আক্রমণ চালান। কিন্তু পাকিস্তানি সেনারাও সজাগ ছিল। তারাও পাল্টা আক্রমণ করে। নিমেষে শুরু হয়ে যায় তুমুল যুদ্ধ। গোলাগুলিতে গোটা এলাকা প্রকম্পিত হয়ে ওঠে। আবু তালেব সাহসিকতার সঙ্গে যুদ্ধ করছিলেন। যুদ্ধ সাত-আট মিনিট গড়ানোর পর একঝাঁক গুলি ছুটে আসে তার দিকে। এক সঙ্গে কয়েকটি গুলি লাগে তার শরীরে। এতেও তিনি দমে যাননি। গুলিবিদ্ধ হয়েও কিছুক্ষণ যুদ্ধ করে ঢলে পড়েন মাটিতে। নিভে যায় তার জীবনপ্রদীপ।
লাভ ম্যারেজ (২০১৫-এর চলচ্চিত্র)
লাভ ম্যারেজ হচ্ছে ২০১৫ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন শাহীন-সুমন এবং হার্টবিট প্রোডাকশনের ব্যানারে প্রযোজনা করেছেন তাপসী ফারুক। চলচ্চিত্রটিতে মূখ্য ভূমিকায় অভিনয় করেছেন শাকিব খান ও অপু বিশ্বাস। পাশাপাশি মিশা সওদাগর, সাদেক বাচ্চু, আহমেদ শরীফ ও মিজু আহমেদসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।
কাহিনি সংক্ষেপ
ঢাকাইয়া আধুনিক ছেলে নয়ন ওরফে নয়া সওদাগর (শাকিব খান) চায় মা-বাবার এরাঞ্জড ম্যারেজ উপেক্ষা করে প্রেম করে বিয়ে করতে অর্থাৎ লাভ ম্যারেজ করতে। ঘটনাক্রমে তার দেখা হয় প্রভাবশালী পিতার একমাত্র সুন্দরী কন্যা মনিকার (অপু বিশ্বাস) সাথে। সে মনিকার জন্য পাগলপারা হয়ে গেলেও মনিকা ওকে পাত্তা দিতে চায় না। সেই সাথে যোগ হয় টাটা নামের আরেক দুষ্ট লোক যে নিজেও মনিকাকে বিয়ে করতে চায়। নয়ন কি পারবে সকল প্রতিকূলতাকে পেছনে ফেলে তার স্বপ্নের লাভ ম্যারেজ সার্থক করতে?
প্রযোজনা
২০১৫ সালের ১০ মার্চ ঢাকার পুবাইলে শাকিব খানের বাড়ি জান্নাত হাউজে লাভ ম্যারেজ চলচ্চিত্রের মহরত অনুষ্ঠিত হয়। পরে এদিনই চলচ্চিত্রের আনুষ্ঠানিক চিত্রগ্রহণ শুরু হয়। ১৫ মার্চ পর্যন্ত টানা পাঁচদিন প্রথম লটের চিত্র ধারণ করা হয়। এরপর, ১৮ মার্চ চলচ্চিত্রের পুরো শুটিং ইউনিট কক্সবাজার চলে যায়। পরেরদিন ১৯ মার্চ থেকে ২৭ মার্চ টানা ৮দিন কক্সবাজারে চলচ্চিত্রের শেষ মারপিট ও কয়েকটি গানের দৃশ্যধারণ করা হয়।
সঙ্গীত
চলচ্চিত্রটির সুর ও সংগীতায়োজন করেছেন আলী আকরাম শুভ, শওকত আলী ইমন ও হৃদয় খান। চলচ্চিত্রটির প্রথম গান "লাভ ম্যারেজ", গেয়েছেন আসিফ আকবর। গানটির গীত লিখেছেন কবির বকুল এবং সুর ও সংগীতায়োজন করেছেন আলী আকরাম শুভ।
মুক্তি
লাভ ম্যারেজ ২০১৫ সালের ১৮ জুলাই সর্বাধিক ১২৩টি প্রেক্ষাগৃহে মুক্তি পায়।
বাবুরহাট
শেখেরচর-বাবুরহাট সমগ্র বাংলাদেশের প্রধান বস্ত্রশিল্পকেন্দ্র। সারাদেশ হতে পাইকারি ব্যবসায়ীরা এই হাটে তাদের কাপড় কেনা-বেচা করে। পাবনা-সিরাজগঞ্জ বস্ত্রশিল্পের আরো দুটি কেন্দ্র, কিন্তু শেখেরচর বাবুরহাটের মতো এতো বিশাল নয়।
ঢাকা-সিলেট হাইওয়ের একদম লাগোয়া পুরাতন ব্রহ্মপুত্রের পাড়ে নরসিংদী জেলার পলাশ উপজেলায় এটি অবস্থিত। এর আয়তন প্রায় ০.১৫ বর্গ কিলোমিটার। তবে আয়তন প্রতিবছর বেড়েই চলেছে। জনসংখ্যা বৃদ্ধির কারণে মানুষের চাহিদা বাড়ছে, আর এই অঞ্চলের মানুষের প্রধান পেশাই হচ্ছে তাঁতবস্ত্র উৎপাদন ও এর সঙ্গে সংশ্লিষ্ট ব্যবসা। তাই প্রায় সবাই এধরনের পেশায় আত্মনিয়োগ করছে। ফলে এই হাটের আয়তন দিন দিন বেড়েই চলেছে। শেখেরচর বাজার বণিক সমিতির দেয়া তথ্য অনুযায়ী এই হাটে স্থায়ী দোকানের সংখ্যা প্রায় তিন হাজারের মতো এবং প্রতি সপ্তাহে এখানে দুশো থেকে আড়াইশো কোটি টাকার লেনদেন হয়। বর্তমানে এই হাটের ব্যবসায়ীদের হাট-কর্তৃপক্ষকে কোনো প্রকার খাজনা দিতে হয় না। তারা সরাসরি সরকারি কোষাগারে রাজস্ব জমা দেন।
সেই প্রাচীন তাম্রযুগ থেকেই এ-অঞ্চল বস্ত্রশিল্পের জন্যে প্রসিদ্ধ ছিলো। আদি মসলিনের সূতিকাগার ছিলো ঢাকা-সোনারগাঁও মহেশ্বরদী পরগণার গোটা অঞ্চল। বর্তমান নরসিংদী জেলা মহেশ্বরদী পরগণার অন্তর্ভুক্ত একটি সমৃদ্ধ জনপদ ছিলো।
মাধবদীর ব্রহ্মপুত্র নদের তীরে একসময় আড়ং বসতো। আনন্দী গ্রামের সন্নিকটে ঊনিশ শতকের মাঝামাঝি সময়ে আড়ং নামের কাপড়ের এই হাট জমজমাট ছিলো। মাধবদী-শেখেরচর তাঁতশিল্পকেন্দ্র হওয়ার নেপথ্যে এই আড়ং নামের হাটের ঐতিহাসিক গুরুত্ব রয়েছে। এই কাপড়ের হাট ক্রমে বিলুপ্ত হয়ে গেলেও এ-অঞ্চলে বিচ্ছিন্নভাবে হাট চলতে থাকে। কেননা, এ-অঞ্চলে সুতা থেকে কাপড় উৎপাদন প্রায় প্রতিটি গ্রামেই বিদ্যমান ছিলো। এসবের ফলাফলস্বরূপ গত শতকের তিরিশের দশকের প্রথমেই যখন মাধবদীর জমিদারদের দ্বারা সুতা-কাপড়ের হাট প্রতিষ্ঠিত হয়, তখন একটা স্থায়ী রূপ পায়, যা অদ্যাবধি চলছে।
মাধবদী হাটে জমিদারদের সঙ্গে পাইকারদের খাজনাকেন্দ্রিক জটিলতায় যখন শেখেরচর-বাবুরহাট বাজারের উৎপত্তি ঘটে, তখন থেকেই ধীরে ধীরে মাধবদী হাট ‘সুতার হাট’, আর শেখেরচর-বাবুরহাট বাজার ‘কাপড়ের হাট’ হিসেবে পরিচিত হতে শুরু করে।
শেখেরচর-বাবুরহাটে পাইকাররা শুরুতে নদীপথে যাতায়াত ও পণ্য পরিবহন করতো। পরবর্তীতে পঞ্চাশের দশকে মমিন মটর কোম্পানি নরসিংদী-তারাব সড়ক ও তাদের পরিবহন ব্যবসা শুরু করে। পাশাপাশি নরসিংদী-মাধবদী-নারায়ণগঞ্জ রুটে রেল যোগাযোগ স্থাপিত হলে পাইকাররা সড়ক ও রেলপথেও যাতায়াত ও পণ্য পরিবহন করতে শুরু করে। নদী-সড়ক-রেলপথ একসাথে চালু থাকার কারণে বাবুরহাটের ব্যবসায়ের পরিধি হু হু করে বাড়তে থাকে। পরর্তীতে অবশ্য রেলপথটি বন্ধ হয়ে যায়।
মাধবদী আর শেখেরচর— এই দুই সুতা-কাপড়ের গুরুত্বপূর্ণ বাজারকে কেন্দ্র করে পঞ্চাশের দশক থেকেই গোটা অঞ্চলে সুতা থেকে কাপড় বুননের দেশি নানান যন্ত্রপাতি থেকে বিদেশি যন্ত্রপাতি আমদানি হতে শুরু করে এবং তা দ্বারা উন্নত মসৃণ কাপড় তৈরি শুরু হয়। এই মেশিনের বিপ্লব একদিনে হয়নি। ধীরে ধীরে নানান বিবর্তনের মধ্য দিয়ে আধুনিক ও গতিশীল বস্ত্র উৎপাদনে প্রবেশ করেছে এ-অঞ্চলের তাঁতীরা।
শেখেরচর হাট সপ্তাহে তিনদিন বসে। এখন শুক্রবার থেকে শুরু হয়ে রবিবার শেষ হয়। শুক্রবার ভোর হতেই সারাদেশ থেকে কাপড়ের পাইকাররা আসতে শুরু করে। বেলা বাড়ার সঙ্গে সঙ্গে গোটা হাটে জনসমাগমের যে-বিস্তার শুরু হয়, তা অভাবনীয়। ভ্যান, রিকশা, নসিমন, ট্রাক, পিকআপ ইত্যাদি যানের এক মহাযুদ্ধ চলে দিনমান। এখানে গলির সংখ্যা কতো, এটা কেউ বলতে পারে না। একেক গলিতে একেক ধরনের বস্ত্র। নানা জাতের বস্ত্র, যা এই হাটে নিত্য কেনা-বেচা হয়, সেসবের নাম জানা যাক। শাড়ি, লুঙি, গামছা, থ্রি-পিছ, শার্টিং, বেডশিট, পর্দা, মশারি, ছাপা কাপড় (ভয়েল, পপলিন, টিসি, টরে, মার্কিন, লালসালু, ক্যানভাস, টুইল, পলিয়েস্টার ইত্যাদি)-সহ আরো বহু ধরনের কাপড় এখানে সহজেই আপনি পেয়ে যাবেন।
১৯৩৬ সালে এই শেখেরচর-বাবুরহাট প্রতিষ্ঠিত হবার পর থেকে এই ৮৬ বছর ধরে চলা কাপড়ের হাটটি এই অঞ্চলের অর্থনীতির সার্বিক গতি পরিবর্তন করার সাথে সাথে জাতীয়ভাবেও প্রভূত ভূমিকা রেখেছে। এই হাট দুই কিলোমিটার দক্ষিণে অবস্থিত মাধবদীর সুতার হাটের অর্থনীতির উপর পুরোপুরি নির্ভরশীল। মাধবদীতে সুতা কেনা-বেচা হয়, । কটন, পলিয়েস্টার, টিসি, ডেনিমসহ যাবতীয় সুতার আইটেমের পাইকারি ও খুচরা বাজার এটা।
বাংলাদেশের প্রসিদ্ধ ফ্যাশন হাউজগুলো বাবুরহাটের কাপড় দিয়েই তাদের সিংহভাগ চাহিদা পূরণ। প্রাচ্যের ম্যানচেস্টার খ্যাত ‘শেখেরচর-বাবুরহাট’ তার দীর্ঘ ঐতিহ্যিক ধারাবাহিকতায় আপন মহিমায় সারা বাংলাদেশের তাঁতবস্ত্রের যোগান অব্যাহত রেখেছে। এটা শেখেরচর-মাধবদী তথা নরসিংদীর গৌরব।
কুতুয
সাইফুদ্দীন কুতুয (سيف الدين قطز; মৃত্যু: ২৪শে অক্টোবর ১২৬০; পূর্ণনাম- মালিকুল মুযাফফর সাইফুদ্দীন কুতুয; আরবি: الملك المظفر سيف الدين قطز) ছিলেন একজন মুসলিম সামরিক নেতা এবং মিশরে তৃতীয় অথবা চতুর্থ মামলুক সুলতান। তিনি জাতিগতভাবে তুর্কীয় ছিলেন।  তিনি ১২৫৯ খ্রিস্টাব্দ থেকে ১২৬০ খ্রিস্টাব্দের কিছুকাল, মূলতঃ একবছরেরও কম সময় সুলতান হিসেবে রাজত্ব করেছেন। তবে তিনি আসলে দে ফাক্তো শাসক হিসেবে দুই দশকের মত সময় রাজ্য সামলিয়েছেন।
মিশরে তাকে দাস হিসেবে বিক্রয় করা হয়েছিল। অথচ খুব দ্রুতই তিনি সুলতানের পিছনে দাঁড়িয়ে মূল শক্তি হিসেবে রাজ্য পরিচালনা শুরু করেন। সপ্তম ক্রুসেডারদেরকে পরাজিত করার পিছনে তিনি মূল কারণ ছিলেন। ক্রুসেডাররা ১২৪৯-৫০ খ্রিস্টাব্দে মিশর আক্রমণ করেছিল। ১২৫৯ খ্রিস্টাব্দে মঙ্গোলরা মিশর ধ্বংস করার হুমকি দিলে তিনি সামরিক ও রাজনৈতিক নেতৃত্ব দিয়েছিলেন। তিনি ১৫ বছর বয়সী সুলতান মানসুর আলীকে ক্ষমতাচ্যুত করেন। ততদিনে সিরিয়া ও বাগদাদের মুসলিম শক্তিশালী সালতানাতগুলোকে মঙ্গোলরা পরাজিত করে ফেলেছিল। এমনকি বাগদাদের খেলাফতকেও পদানত করেছিল। যার ফলে মিশরের ইসলামি আমিরাত মুসলিম ক্ষমতার কেন্দ্রবিন্দু হয়ে উঠে। যার ফলে মঙ্গোলরা মিশরকে তাদের লক্ষ্যবস্তু বানিয়েছিল। কুতুয মিশরের দীর্ঘদিনের শত্রু ক্রুসেডারদের সাথে একটি দীর্ঘস্থায়ী শান্তিচুক্তি করেন। তারপর তিনি মঙ্গোলদের বিরুদ্ধে লড়াইয়ের জন্য একটি মামলুক সৈন্যবাহিনী তৈরি করেন।
পটভূমি
কুতুয প্রকৃতপক্ষে ছিলেন পারস্যের তুর্কীয় রাজপুত্র।   খোয়ারেজমীয় রাজবংশের পতনের সময়ে তিনি মঙ্গোলদের হাতে বন্দী হন। তাকে সিরিয়ার দামেস্কে একজন মিশরীয় ক্রীতদাস ব্যবসায়ীর কাছে বিক্রি করা হয়। ঐ বিক্রেতা তাকে কায়রোর মামলুক সুলতান আইবেকের কাছে বিক্রি করে দেন। কিছু সূত্র কুতুযের এই দাবি উল্লেখ করেছিল যে, তার আসল নাম মাহমুদ ইবনে মামদুদ এবং তিনি খোয়ারিজমীয় সাম্রাজ্যের শাসক আলাউদ্দিন মুহাম্মদ দ্বিতীয়ের বংশধর। বাম|থাম্ব|১২৫৮ সালে মঙ্গোলরা বাগদাদ দখল করে। তিনি সুলতান আইবাকের সবচেয়ে উল্লেখযোগ্য মুইযি মামলুক ছিলেন। তিনি ১২৫৩ সালে তার সহকারী সুলতান হন। ১২৫৭ সালে আইবাককে হত্যা করা হয়। এরপর কুতুয আইবাকের পুত্র মানসুর আলীরও সহকারী সুলতান ছিলেন। কুতুয মুইযি মামলুকদের নেতৃত্ব দেন। তারা আইবাকের বিধবা স্ত্রী শাজারাতুদ দুরকে গ্রেফতার করেন আর মানসুর আলীকে মিশরের নতুন সুলতান হিসেবে প্রতিষ্ঠিত করেন। নভেম্বর ১২৫৭ এবং এপ্রিল ১২৫৮ সালে তিনি বাহরিয়া মামলুক এবং শাহরজুরি কুর্দি দের সমর্থিত কারাকের মালিকুল মুগিছের বাহিনীর আক্রমণকে প্রতিহত করেন। দ্বারা সমর্থিত ছিল এবং শাহরজুরি কুর্দিদের অন্তর্ভুক্ত ছিল। অভিযানগুলো কারাকের বাহরিয়া মামলুকদের মধ্যে বিরোধের সৃষ্টি করেছিল। কারণ, তাদের মধ্যে কেউ কেউ মিশরে তাদের অনুসারীদের সমর্থন করতে চেয়েছিল।
১২৫৮ সালের ফেব্রুয়ারিতে মঙ্গোল সেনাবাহিনী বাগদাদ দখল করে। আব্বাসীয় খলিফা আল-মুস্তাসিমসহ অসংখ্যা লোককে হত্যা করে। এরপর তারা সিরিয়ার দিকে অগ্রসর হয়। সিরিয়া তখন আইয়ুবীয় সুলতান নাসির ইউসুফের শাসনে ছিল। তিনি হালাকু খানের কাছ থেকে একটি হুমকিমূলক চিঠি পেয়েছিলেন। নাসির ইউসুফ মিশরে অবিলম্বে সাহায্যের আবেদন জানিয়ে পত্র প্রেরণ করেন। যা ফলে সহকারী সুলতান কুতুয এবং মিশরীয় আমিররা দুশ্চিন্তাগ্রস্থ হয়ে পড়েন। তখন ১৫ বছর বয়সী সুলতান মানসুর আলী এবং কুতুযের দরবারে সমবেত আমিররা তাদেরকে বলেছিলেন যে, পরিস্থিতির দুরাবস্থার কারণে মিশরের একজন শক্তিশালী এবং সক্ষম সুলতান থাকা উচিত; যিনি মঙ্গোলদের বিরুদ্ধে লড়াই করতে পারেন। ১২৫৯ সালের ১২ নভেম্বর মানসুর আলী কুতুয কর্তৃক ক্ষমতাচ্যুত হন। কুতুয যখন নতুন সুলতান হন, তখন তিনি আমিরদের প্রতিশ্রুতি দেন যে, মঙ্গোলদের পরাজিত করার পর তারা অন্য কোনো সুলতানকে বসাতে পারবেন।
কুতুয আমির ফারিসুদ্দীন আকতাই মুস্তারিবকে মিশরীয় সেনাবাহিনীর আতাবেগ হিসেবে বহাল রাখেন। তিনি সেনাবাহিনীকে আসন্ন যুদ্ধের জন্য প্রস্তুত করতে শুরু করেন।
মঙ্গোল হুমকি
ডান|থাম্ব|১২৬০ খ্রিস্টাব্দে লেভান্টে মঙ্গোল আক্রমণ। আলেপ্পো এবং দামেস্কে প্রথম দিকে সফল আক্রমণের ফলে বালবেক, সুবায়বা এবং আজলুনের মতো গৌণ লক্ষ্যবস্তুতে ছোট আক্রমণের পাশাপাশি জেরুজালেম সহ অন্যান্য ফিলিস্তিন শহরের বিরুদ্ধে অভিযান চালানো হয়। ছোট ছোট অভিযানকারী দলগুলি গাজা পর্যন্ত দক্ষিণে পৌঁছেছিল। হালাকু খান তার সৈন্যবহর নিয়ে দামেস্কের দিকে এগিয়ে যাচ্ছিল। দামেস্কের দরবারে সিরিয়ার কিছু আমির নাসির ইউসুফকে আত্মসমর্পণ করার পরামর্শ দিচ্ছিলেন। তাদের মতে, নিজেদের এবং সিরিয়াকে বাঁচানোর সর্বোত্তম সমাধান হচ্ছে হালাকু খানের কাছে সবকিছু সমর্পণ করে দেয়া। সভায় উপস্থিত বাইবার্স মামলুকরা এই পরামর্শে রাগান্বিত হয় এবং সেই রাতে নাসির ইউসুফকে হত্যা করার সিদ্ধান্ত নেয়। কিন্তু নাসির ইউসুফ তার ভাইয়ের সাথে দামেস্কের দুর্গে পালিয়ে আত্মরক্ষা করেন। বাইবার্স এবং তার সঙ্গীরা তারপর সিরিয়া ছেড়ে মিশরে পাড়ি জমান। কুতুয মঙ্গোল বাহিনীর বিরুদ্ধে তাদের চিন্তার জন্য তাদেরকে স্বাগত জানান। বাইবার্সকে কালয়ুব শহরের দায়িত্ব সমর্পণ করেন। নাসির ইউসুফ যখন শুনলেন, মঙ্গোল বাহিনী আলেপ্পোর দিকে আসছে; তখন তিনি তার স্ত্রী-সন্তান আর অর্থকড়ি মিশরে প্রেরণ করে দেন। দামেস্ক এবং সিরিয়ার অন্যান্য শহরের জনগণ পালাতে শুরু করে। সাতদিন আলেপ্পো অবরোধে রেখে মঙ্গোলরা এটি দখল করে। শহরে ভাঙচুর শুরু করে এবং জনগণকে হত্যা করতে থাকে। নাসির ইউসুফ আলেপ্পোর পতনের কথা শুনে দামেস্কের অবশিষ্ট জনসংখ্যাকে অরক্ষিত রেখেই মিশরের দিকে পালিয়ে যান। কিন্তু কুতুয তাকে শহরে প্রবেশের অনুমতি দিতে অস্বীকার করেন। ইউসুফ মিশরের সীমানায় এভাবে অবস্থান করছিলেন। তার আমিররা তাকে ছেড়ে চলে যান। সুলতান কুতুয নাসির ইউসুফের অর্থকড়ি বাজেয়াপ্ত করার নির্দেশ দেন; যেগুলো তার স্ত্রী-সন্তানদের সাথে মিশরে প্ররণ করা হয়েছিল। মঙ্গোলদের কাছে আলেপ্পো পতনের ষোল দিন পর, দামেস্ক বিনা লড়াইয়ে আত্মসমর্পণ করে। ইউসুফকে তার কোনো এক ক্রীতদাস বন্দী করে হালাকু খানের কাছে প্রেরণ করে।
সিরিয়ায় ইসলামী শক্তির কেন্দ্র এবং বাগদাদকে পদানত করার পর মিশর ইসলামী সাম্রাজ্যের কেন্দ্রে পরিণত হয়। যার ফলে হালাকু খানের লক্ষ্যবস্তুতে পরিণত হয়। হালাকু খান একটি হুমকিমূলক চিঠি দিয়ে দূত প্রেরণ করে। যাতে কুতুযকে আত্মসমর্পণ করার আহ্বান জানানো হয়েছিল। কুতুয প্রতিউত্তরে দূতদেরকে মৃত্যুদন্ড দেন। তাদের টুকরো টুকরো করা হয়েছিল এবং কায়রোর বাব জুয়েলার গেটে বসানো হয়েছিল। তারপর কুতুয মঙ্গোলদের আক্রমণের অপেক্ষা করার পরিবর্তে মিশর থেকে বের হয়ে তাদের মুকাবেলা করার সিদ্ধান্ত নেন। সেজন্য তিনি সেনাবাহিনী বৃদ্ধি করতে শুরু করেন। অনেকে পলায়ন করতে শুরু করে। মিশরে বসবাসকারী মরক্কোররা পশ্চিম দিকে পালিয়ে যায়, আর ইয়েমেনিরা ইয়েমেন এবং হেজাজে পালিয়ে যায়।
কুতুয সালেহিয়ায় গিয়ে মঙ্গোলদের উপর আক্রমণের জন্য কখন বের হবেন, সেটা নিয়ে সিদ্ধান্ত নিতে কমান্ডারদের একত্রিত করেন। কিন্তু কিছু আমির মঙ্গোলদের ব্যাপারে ভীতি প্রকাশ করে। কুতুয ভীতুদেরকে তার সাথে থাকা অপমানজনক হিসেবে উল্লেখ করেন। তিনি বলেন,"হে মুসলিমদের আমিরগণ! আপনাদেরকে দেশের কোষাগারের অর্থ দিয়ে লালন-পালন করা হয়েছে আর আপনারা আক্রমণ করতে ভয় পান? আমি একাই যাব। যে আমার সাথে যোগ দিয়ে চায়, সে যেন আমার সাথে যায়। আর যে আমার সাথে যেতে অপছন্দ করে, সে যেন ঘরে ফিরে যায়। কিন্তু তারা যেন মনে রাখে, তারা আমাদের নারী ও দুর্বলদের রক্ষা না করার পাপ বহন করবে।"মঙ্গোলদের ছোট একটি গ্যারিসন পর্যবেক্ষণ করতে কুতুয বাইবার্সকে গাজায় একটি বাহিনী নিয়ে যাওয়ার নির্দেশ দেন। গ্যারিসনটি বাইবার্সরা সহজে পরাজিত করেন। গাজায় একদিন অতিবাহিত করে কুতুয তার সেনাবাহিনীকে উপকূল বরাবর আক্কার দিকে নিয়ে যান। আক্কা তৎকালীন অবশিষ্ট ক্রুসেড রাষ্ট্র জেরুজালেম রাজ্যের একটি অংশ ছিল। ক্রুসেডাররা এমনিতে ছিল মামলুকদের ঐতিহ্যবাহী শত্রু। এমনকি, ফ্র্যাঙ্কো-মঙ্গোল জোট গঠনের বিষয়ে মঙ্গোলরা তাদের সাথে যোগাযোগ করেছিল। যাইহোক, সে বছর ক্রুসেডাররা মঙ্গোলদের আরো বড় হুমকি হিসেবে স্বীকৃতি দেয়। কুতুয মঙ্গোলদের বিরুদ্ধে ক্রুসেডারদের সাথে একটি সামরিক জোট করতে চেয়েছিলেন। কিন্তু ক্রুসেডাররা দুই বাহিনীর মধ্যে নিরপেক্ষ থাকার সিদ্ধান্ত নেয়। তবে তারা কুতুয এবং তার সেনাবাহিনীকে ক্রুসেডার অঞ্চলগুলোর মধ্যে অবিচ্ছিন্নভাবে ভ্রমণ করার এবং ক্রুসেডারদের শক্তিশালী ঘাঁটি আক্কার নিকটবর্তী এলাকায় গ্যারিসন তৈরি করার অনুমতি দেয়। কুতুয এবং তার সেনাবাহিনী আক্কায় তিনদিন অবস্থান করেন। যখন তারা মঙ্গোলদের জর্দান নদী অতিক্রম করার সংবাদ পান, তখন কুতুয এবং বাইবার্স মঙ্গোলদের মুকাবেলা করতে তাদের সেনাবাহিনীকে আইনে জালুতের অভিমুখে নিয়ে চলেন।
আইন জালুতের যুদ্ধ
বাম|থাম্ব| আইন জালুতের যুদ্ধ পর্যন্ত সৈন্যদের যাত্রার ম্যাপ ৩রা সেপ্টেম্বর ১২৬০ খ্রিস্টাব্দে আইনে জালুতের যুদ্ধ সংঘটিত হয়। এটি ছিল ইতিহাসের মোড় পাল্টে দেয়া একটি অন্যতম গুরুত্বপূর্ণ যুদ্ধ। এদিকে যুদ্ধটির মাত্র দশ বছর পূর্বে ১২৫০ খ্রিস্টাব্দে একই বাহরি মামলুকরা (কুতুয, বাইবার্স এবং কালাউন) ফ্রান্সের রাজা নবম লুইয়ের সপ্তম ক্রুসেডের বিরুদ্ধে মিশরের নেতৃত্ব দিয়েছিল। যেই যুদ্ধে মামলুকরা সিদ্ধান্তমূলক বিজয় পেয়েছিল। অপরদিকে আইনে জালুতে মঙ্গোল সৈন্যদলের নেতৃত্বে ছিল কিতবুগা। তার সাথে ছিল নেস্টোরিয়ান খ্রিস্টান নাইমান তুর্ক; যাকে সিলিসিয়ান আর্মেনীয় রাজা আর অ্যান্টিওকের খ্রিস্টান রাজপুত্র সহযোগিতা ও সমর্থন দিয়েছিল। খোয়ারিজম, বাগদাদ আর সিরিয়ার পতনের পরে মিশরই ছিল মধ্যপ্রাচ্যে ইসলামের শেষ দুর্গ। আর শামের উপকূলে ক্রুসেড বেলামুখের অস্তিত্ব মুসলিম বিশ্বের জন্য একটি গুরুতর হুমকি হয়ে দাঁড়িয়েছিল। একারণে ইসলাম এবং পশ্চিমা খ্রিস্টানদের পরবর্তী ইতিহাস এই যুদ্ধের ফলাফলের উপরই নির্ভরশীল ছিল। যেই যুদ্ধ মধ্যযুগের সবচেয়ে শক্তিশালী দুই সৈন্যদল মামলুক আর মঙ্গোলদের মধ্যে সংঘটিত হয়েছিল। যদিও মঙ্গোলদের সাথে কিছু খ্রিস্টান ক্রুসেডারও ছিল।
বাইবার্স অগ্রগামী বাহিনীর নেতৃত্বে ছিলেন। তিনি দ্রুতগামী সেনাপতি হিসেবে পরিচিত ছিলেন। তিনি কৌশলে মঙ্গোল বাহিনীকে আইনে জালুতে প্রবেশ করতে বাধ্য করেন। সেখানে কুতুযের নেতৃত্বে মিশরীয় সেনাবাহিনী অপেক্ষা করছিল। মিশরীয়রা প্রথমে মঙ্গোল হামলার মোকাবেলা করতে ব্যর্থ হয়। তাদের সেনাবাহিনীর বাম অংশ মারাত্মক ক্ষতিগ্রস্থ হয়। তারা বিক্ষিপ্ত হয়ে ছুটোছুটি করতে শুরু করে। কিন্তু কুতুয দৃঢ় হয়ে দাঁড়িয়ে থাকেন। তিনি তার শিরস্ত্রাণ খুলে ছুড়ে মারেন আর "ইয়া ইসলামাহ" (হায় ইসলাম) বলে চিৎকার করতে থাকেন। তিনি তার নিজস্ব ইউনিটকে নিয়ে ক্ষতিগ্রস্থ দিকে অগ্রসর হন। তিনি মঙ্গোলদের পিছু হটতে বাধ্য করেন এবং তারা বাইতুশ শেয়ানের দিকে পালিয়ৈ যায়। কিন্তু তারা পুনরায় ঐক্যবদ্ধ হয়ে যুদ্ধক্ষেত্রে ফিরে আসে এবং পাল্টা আক্রমণ করতে শুরু করে। কুতুয তিনবার উচ্চস্বরে কেঁদে কেঁদে বলেন, হায় ইসলাম! হে আল্লাহ, আপনার গোলাম কুতুযকে মঙ্গোলদের বিরুদ্ধে বিজয়ী করুন। কিন্তু শেষপর্যন্ত মঙ্গোলরা তাদের খ্রিস্টান ও মুসলিম মিত্ররা কুতুযের সেনাবাহিনীর কাছে পুরোপুরি পরাজিত হয়। তারা সিরিয়ার দিকে পলায়ন করে, কিন্তু সেখানকার স্থানীয় জনগণ তাদেরকে হত্যা করতে শুরু করে। কুতুয সিজদায় লুটিয়ে পড়েন। তার সেনাবাহিনী গণিমতের মাল একত্রিত করতে শুরু করে।মঙ্গোল বাহিনীর সেনাপতি কিতবুগাকে হত্যা করা হয়। তার কর্তিত মস্তক কায়রোতে প্রেরণ করা হয়।
মঙ্গোলরা মুসলিম বিশ্বে আক্রমণের পর এটিই ছিল প্রথম উল্লেখযোগ্য রাজনৈতিক ও সামরিক পরাজয়। তারা প্রথমে দামেস্ক থেকে, পরে সমগ্র উত্তর শাম থেকে পলায়ন করতে শুরু করে। কুতুয তার সৈন্যবাহিনীকে নিয়ে দামেস্কে প্রবেশ করেন। বাকি মঙ্গোলদের নির্মূল করতে বাইবার্সকে হিমসে প্রেরণ করেন। আলমুদ্দীন সিনজারকে কুতুয দামেস্কে সুলতানের সহকারী হিসেবে নিয়োগ করেন। আলেপ্পোর দায়িত্ব মসুলের আমির মালিকুস সাইদ আলাউদ্দীনের হাতে অর্পণ করেন। এছাড়া কুতুয নতুন আব্বাসীয় খলীফা নিয়োগ করার জন্য চিন্তা করেন। মিশরের সীমান্ত থেকে দজলা নদী পর্যন্ত পুরো শাম মঙ্গোলদের হাত থেকে মুক্ত হয়েছিল। এই বিজয়ের পর মামলুকরা তাদের সার্বভৌমত্বকে শামে সম্প্রসারিত করেন। তারা আইয়ুবীয় ও অন্যান্য শাসকদের দ্বারাও বৈধ শাসক হিসেবে স্বীকৃতি পান। যখন হালাকু খান মঙ্গোল সেনাবাহিনীর পরাজয়ের কথা শুনেন, তিনি তাবরিজের কাছাকাছি এলাকায় নাসির ইউসুফকে মৃত্যুদন্ড দেন। হালাকু খান মামলুক সালতানাতকে ধমকি দিতে থাকেন। কিন্তু অল্পকিছুদিন পরে ইউরেশীয় স্টেপের পশ্চিম অর্ধে গোল্ডেন হর্ডের মঙ্গোলদের সাথে দ্বন্দ্বের কারণে তিনি কঠিন আঘাত পান। কারণ, বারকা খান ইসলাম গ্রহণ করেছিলেন (আরো দেখুন: বারকা-হালাকু যুদ্ধ)। হালাকু খান ১২৬৫ খ্রিস্টাব্দে মারা যান। তিনি কখনোই আইনে জালুতে মঙ্গোলদের পরাজয়ের প্রতিশোধ নিতে পারেননি।
আইনে জালুতের যুদ্ধ বিস্ফোরক হাত কামান (আরবিতে মিদফা) ব্যবহারের প্রাচীনতম যুদ্ধ হিসেবেও পরিচিত। এই বিস্ফোরকগুলো মামলুক মিশরীয়রা মঙ্গোল ঘোড়া ও অশ্বারোহী বাহিনীকে ভয় দেখিয়ে তাদের ছত্রভঙ্গ করতে ব্যবহার করেছিল। এই কামানগুলোর বিস্ফোরক গানপাউডারের বিবরণের উল্লেখ পরবর্তীতে ১৪শ শতকের গোড়ার দিকে আরবি রাসায়নিক আর সামরিক সারগ্রন্থসমূহে করা হয়েছিল।
গুপ্তহত্যা
কায়রোতে প্রত্যাবর্তন করার পথে সালেহিয়ায় শিকার অভিযানে কুতুযকে হত্যা করা হয়। আধুনিক ও মধ্যযুগীয় মুসলিম ঐতিহাসিকরা বাইবার্সের এই হত্যাকান্ডে জড়িত থাকার কথা উল্লেখ করেছেন। মাকরিজির মতে, যে আমিররা মূলতঃ কুতুযকে আঘাত করেছিলেন; তারা হলেন- আমির বদরুদ্দিন বকতুত, আমির ওন্স, আমির বাহাদুর মুইযি। তিনি বিশ্বাস করেন যে, বাইবার্স এই হত্যাকান্ডে জড়িত ছিলেন। পশ্চিমা ঐতিহাসিকরাও বাইবার্সকে ষড়যন্ত্রে অন্তর্ভুক্ত মনে করেন। প্রকৃতপক্ষে তারা এই ঘটনার জন্য তাকেই দায়ী করেন। মামলুক যুগের মুসলিম ঐতিহাসিকরা লিখেন, বাইবার্স সুলতান আইবাকে শাসনামলে তার বন্ধু ও বাহরি মামলুকদের নেতা ফারিসুদ্দিন আকতাইয়ের হত্যাকান্ডের জন্য প্রতিশোধ গ্রহণ করেন। অথবা কুতুয আলেপ্পো মসুলের আমির আলাউদ্দিন মালিকুস সাঈদকে প্রদান করার কারণে; আইনে জালুতের যুদ্ধের পূর্বে কুতুয বাইবার্সকে সেটি প্রদান করার প্রতিশ্রুতি দিয়েছিলেন।
কুতুযকে প্রথমে কুসাইর শহরে সমাহিত করা হয়। পরে কায়রোর একটি কবরস্থানে পুনঃ সমাহিত করা হয়। বাইবারস কায়রোতে ফিরে আসেন যা মঙ্গোলদের বিরুদ্ধে বিজয়ের উদযাপন এবং সজ্জিত ছিল, যেখানে তিনি নতুন সুলতান হন। কুতুয কর্তৃক আরোপিত যুদ্ধ কর প্রত্যাহার করায় বাইবারস একসময় জনগণের দ্বারা প্রশংসিত হন।
মুদ্রা
কুতুযের মুদ্রাগুলো মামলুক মুদ্রার ইতিহাসে অনন্য বলে বিবেচিত হয়। কারণ তার উপাধি মালিকুল মুযাফফর সাইফুদ্দুনিয়া ওয়াদ্দিন (বিজয়ী রাজা এবং দুনিয়া ও ধর্মের তরবারি) এবং তার নাম মুযাফফর সাইফুদ্দিন (ধর্মের বিজয়ী তরবারি) ছাড়া আর কোনো নাম এতে খোদাই করা হয়নি।
শীবা চাড্ডা
শীবা চাড্ডা (জন্ম: ১৯৭২) হলেন একজন ভারতীয় চলচ্চিত্র, মঞ্চ এবং টেলিভিশন অভিনেত্রী।
শীবা ১৯৭২ সালে ভারতের দিল্লি তে জন্মগ্রহণ করেছেন এবং সেখানেই তিনি তার শৈশব অতিবাহিত করেছেন। তিনি দিল্লিতে থাকাকালীন মঞ্চ নাটকের প্রতি আগ্রহী হয়ে উঠেছিলেন এবং মঞ্চ নাটকের বেশ কয়েকটি ওয়ার্কশপে অংশগ্রহণ করা শুরু করেছিলেন। তিনি দিল্লি বিশ্ববিদ্যালয়ের অধীনে হাঁস রাজ কলেজ থেকে ইংরেজি সাহিত্য বিভাগ হতে স্নাতক সম্পন্ন করেছেন।
১৯৯৮ সালে মুক্তিপ্রাপ্ত জনপ্রিয় বলিউড চলচ্চিত্র দিল সে.. -এ অভিনয়ের মধ্য দিয়ে শীবা চাড্ডা চলচ্চিত্র জগতে আত্মপ্রকাশ করেছিলেন। অতঃপর শীবা বেশ কয়েক বছর ধরে, হাম দিল দে চুকে সনম (১৯৯৯), পারজানিয়া (২০০৭), দিল্লি ৬ (২০০৯), লাক বাই চান্স (২০০৯) এবং তালাশ (২০১২)-এর মতো চলচ্চিত্রে অভিনয় করেছেন। ২০১১ সালে অভিনেতা ঋতুরাজ সিংয়ের সাথে তিনি প্রকাট হেট ইয়াদ নামক একটি স্বল্পদৈর্ঘ্য চলচ্চিত্রে অভিনয় করেছিলেন। এই চলচ্চিত্রটি ফ্লোরেন্স ইন্ডিয়ান ফিল্ম ফেস্টিভালের রিভার টু রিভার-এ স্বল্পদৈর্ঘ্য চলচ্চিত্র বিভাগে শ্রোতাদের ভোটে পুরস্কার অর্জন করেছিল। ২০১২ সালে তালাশ নামক হিন্দি চলচ্চিত্রে তিনি নির্মলা নামক একজন যৌনকর্মীর চরিত্রে অভিনয় করেছিলেন; উক্ত চলচ্চিত্রে তিনি বলিউডের জনপ্রিয় অভিনেতা আমির খানের সাথে কাজ করার সুযোগ পেয়েছিলেন। ২০১৫ সালে তিনি শরত কাতারিয়ার দম লাগা কে হায়শা-এ নায়ন তারা তিওয়ারী (বুয়াজী)-এর চরিত্রে অভিনয় করেছিলেন; যেটি সমালোচকদের দ্বারা প্রশংসিত হয়েছিল।